जगतसुन्दर मल्ल

जगतसुन्दर मल्ल (माष्टर जगतसुन्दर मल्ल) मां भासं शिक्षा बिइमाः धकाः पुनर्जागरण कालय् नेपालभाषा शिक्षाया प्रचार यानादीम्ह व्यक्तित्व खः ।  इसपं मुनातःगु बाखंयात नेपालभाषां अनुवाद यानाः 'इसपं दयेकातःगु बाखं' नामं सफू पिथनादीम्ह थ्वय् कलं ख्वपय् नेपालभाषां ब्वंकेगु स्कूलया पलिस्था नं यानादीगु खः। वय्‌कः नेपालभाषाया प्यंगः थां मध्ये छम्ह ख। मचातेसं मांभाषे हे ब्वंसा याकनं थुया काई धैगु वय्‌कःया बिचा दुगु खने दु।
व्यक्तिगत जीवन
वय्‌कःया जन्म ने॰स॰ १००३ कउलागा खुनु जुगु ख। वय्‌कःया अबुया नां विष्णुधर मल्ल व मांया नां जगतलक्ष्मी मल्ल ख। वय्‌कःया थाय्‌बाय्‌ क्वाथ छेँ, खौमा, ख्वप ख। वय्‌कःया तिरिमय्‌जु जनकलक्ष्मी मल्ल ख। 

कृति
वय्‌कःया कृतित थ्व कथं दु-
नेपाल अंग्रेजी फस्टबुक
गोरखाली अंग्रेजी फस्टबुक
सुगमबोध गणित
इसपं दयकातःगु बाखँ

पुचः:नेपालभाषा साहित्य
पुचः:ने॰स॰ १००३य् बुगु
पुचः:ने॰स॰ १०७२य् मदुगु
पुचः:गुंलाथ्व सप्तमीइ मदुगु
पुचः:नेपालभाषाया प्यंगः थां